|  |  |
| --- | --- |
| Følgegruppe Søborg Sø         | NordsjællandJ.nr. NST 10-00030Ref. iddniDen 1. april 2019 |

**Mødereferat fra møde den 11. marts 2019**

**Deltagere:**

Gert Arentz, Græsted Borgerforening

Poul Erik, Friluftsrådet

Mette Schjønning, Visit Nordsjælland

Hans Lassen, Gribskov Kommune

Peter Schrøder, Græsted Jagtforening

Laura Rosenø, Søborg Bylaug og Søborg Sø Landvindingslaug
Liselotte Pedersen, Søborg Sø Landvindingslaug

Claus Svelmøe, Søborg Bylaug

Mette Fischer-Nielsen, Søborg Bylaug

Inge Hansen, Dansk Ornitologisk Forening

Jens Bjerregaard Christensen, Naturstyrelsen Nordsjælland

Morten Elling, Naturstyrelsen, Naturstyrelsen Nordsjælland

Ida Dahl-Nielsen, Naturstyrelsen, Naturstyrelsen Nordsjælland

**Dagsorden:**

1. Velkomst og bordrunde

 – kort om Naturstyrelsen Nordsjælland

2. Søborg Sø. Hvad er der sket i projektet indtil nu

3. Gennemgang af udvalgte emner fra den tekniske rapport

4. Drøftelse af div. emner

5. Hvad sker der fremover i forhold til projektet

Ad. 1. Skovrider Jens Bjerregaard Christensen bød velkommen og fortalte lidt generelt om Naturstyrelsen Nordsjælland. Der var en kort bordrunde, hvor de enkelte deltagere præsenterede sig.

Ad. 2. . Søborg Sø. Hvad er der sket i projektet indtil nu

Projektleder Ida Dahl-Nielsen gennemgik projektet, hvad er status og hvad skal der ske i den kommende tid. Powerpoint-præsentation kan ses på nettet under projektets hjemmeside:

https://naturstyrelsen.dk/naturbeskyttelse/naturprojekter/soeborg-soe/

Projekt ”Naturgenopretning af Søborg Sø” er i gang, og i den forbindelse vil Naturstyrelsen gerne nedsætte en følgegruppe for projektet. Målet med følgegruppen er at kunne drøfte forskellige forhold vedrørende projektet og dermed høre de forskellige organisationers/foreningers ønsker og ideer samt få en fælles drøftelse af udvalgte emner.

Der er ikke lagt op til, at der skal tages nogen beslutninger på dette følgegruppemøde, men der er ønske om at informere om projektet, processen og begynde at tage hul på en drøftelse af forskellige forhold.

Morten Elling orienterede om besigtigelser hos en række lodsejere med henblik på at afklare eventuelle påvirkninger af søen på bygninger og nedsivningsanlæg mv.

Der skal udarbejdes en Miljøkonsekvensrapport, som forventes afleveret til Miljøstyrelsen inden sommer. Herefter er det planlagt, at skal den i offentlig høring i efteråret, og der vil i den forbindelse blive afholdt et offentligt møde. Folk har mulighed for at komme med indsigelser til Miljøkonsekvensrapporten i efteråret 2019. Der er mange forskellige interesser og vilkår, der skal tilgodeser, og det er selvfølgelig et håb, at det vil kunne ske på tilfredsstillende vis.

Først til efteråret 2019 forventes det, at en række forhold som f.eks. vandspejlskote mv. lægges fast.

Ad. 3. og ad 4. Nogle af de forhold, der undersøges i den tekniske rapport og som er ved at blive undersøgt nærmere på forskellig vis, blev drøftet.

Det gjaldt blandt andet følgende emner:

* Fremtidig vandspejlskote. Der drøftes forskellige koter. I den tekniske rapport vil de forskellige forhold blive belyst nærmere. Det gælder bl.a søens udbredelse, fugleøer, påvirkning på naboejendomme mm
* Saltvand/brakvand i Søborg Sø. Ved ekstreme storm-hændelser skal man så tillade at der kommer saltvand ind i Søborg Sø eller skal man forsøge at undgå det ved at etablere en sluse?
* Vandløb ind i søen. Hvilke vandløb skal føres ind i søen? Niras har umiddelbart peget på Slettemosevandløbet, der kommer fra Esbønderup. Men skal man også lade nogle af de andre vandløb lede vand ind i Søborg Sø?
* Rydning af træer og buske på søen. Hvor mange og hvilke træer/buske skal ryddes på søen inden der sættes vand på?
* Stier, P-plads, fugletårn. Der er store ønsker om et stisystem, der giver mulighed for både cyklende, gående og ridende
* Fugle i området

Vi havde en løs snak om ovenstående emner, især var der stor interesse omkring stiforbindelser. Der er ønske om at kunne komme rundt om søen - både den nordlige og den sydlige del af søen.

Græsted Borgerforening fremlagde et kort med forslag til stisystem med bl.a. cykelrute 33 vest om Søborg Sø og med forbindelse til Græsted. Forslag vedlagt som bilag.

Vedrørende P-pladser og besøgende blev der udtrykt bekymring fra Søborg Bylaug i forhold til forslag, der kunne medføre for mange biler i byen.

Ida gav udtryk for, at hun gerne vil rundt og se på forskellige stimuligheder på forskellige strækninger evt. gerne med folk fra følgegruppen eller evt. nogle lokale folk.

Der er efterfølgende planlagt nedestående besigtigelser:

* Mandag den 6. maj kl. 16. Mødested ved Søborg Kirke med henblik på at se på sti på østsiden af Søborg Sø
* Torsdag den 23. maj kl. 16. Mødested ved jagtforeningen med henblik på at s se på stier i den sydvestlige del af området.

Send gerne en mail til Ida på iddni@nst.dk senest dagen før besigtigelsen, hvis du ønsker at deltage

Der blev udtrykt bekymring omkring myg. Dette vil blive taget op på et senere møde.

Der blev stillet forslag om at lave et system på internettet så der nemt kan deles dokumenter mellem følgegruppens medlemmer. Referat og bilag fra følgegruppen lægges indtil videre ud på projektets hjemmeside.

Der var en kort snak om de rekreative forhold inden for projektområdet.

Dansk Ornitologisk Forening orienterede om, at der er nedsat en Caretakergruppe, der allerede nu har i gangsat overvågning af fuglene på Søborg Sø.

Der var forslag om at få Dansk Ornitologisk Forening til at komme med deres forventning til den fremtidige fuglesammensætning og bestand i områder, når søen er etableret.

Ad. 5.

Der indkaldes til møde i følgegruppen efter behov. Man har altid mulighed for at kontakte mig, hvis man spørgsmål eller hvis man mener der bør indkaldes til et følgegruppemøde.

Med venlig hilsen

Ida Dahl-Nielsen

72 54 31 84

iddni@nst.dk